
Agoriad 
Pwrpas y llawlyfr hwn yw arfogi ac addysgu gweithwyr blynyddoedd cynnar gyda’r nod o ddatblygu eu gallu i ddarparu profiadau a chanlyniadau pontio llwyddiannus i blant sy’n ymrestru yn yr ysgol am y tro cyntaf. Mae’r llawlyfr yn canolbwyntio ar amrywiaeth o agweddau sy'n chwarae rhan allweddol wrth alluogi plentyn i dderbyn y trosglwyddiad gorau posib. Mae’r llawlyfr yn ystyried ymagweddau fel, rôl yr oedolyn, anghenion y plentyn, pwysigrwydd gweithio mewn partneriaeth, yr amgylchedd, ymyriadau a chanlyniadau arfaethedig gan amlygu ei phwysigrwydd i alluogi trawsnewid esmwyth i blant yn yr ysgol.

Beth yw ystyr trawsnewidiadau? 
Mae Addysg Alban (2023) yn diffinio “trawsnewid” fel y symudiadau y mae plant a phobol ifanc yn ymgymryd â phan fyddant yn mynd o un cam i’r llall. Mae plant ifanc a babanod yn aml yn ymgymryd mewn trawsnewidiadau pan fyddant yn mynd o’u cartrefi i leoliad dysgu a gofal plant, meddai Addysg Alban (2023). Mae plant a phobol ifanc yn profi lawer o drawsnewidiadau yn ystod eu cyfnod mewn addysg wrth iddynt symud o un lleoliad i’r llall, er enghraifft o feithrinfa i ysgol gynradd, o’r cynradd i’r uwchradd ac o addysg uwchradd i addysg bellach (Addysg Alban 2023).  

Pam mae trawsnewidiadau esmwyth yn bwysig? 
Yn ôl Ecclestone et al. (2009) a ddyfynnwyd yn Trodd (2013) mae diddordeb gwleidyddol mewn lleddfu trawsnewidiadau wedi cynyddu ers 1997. Mae'n ymddangos ei fod yn gysylltiedig â'r nod o leihau anfantais ac annog cynhwysiant cymdeithasol ac ymgysylltu meddai Trodd (2013). Cadarnhawyd gan Trodd (2013) fod y dull lle mae plant yn delio a newidiadau yn effeithio ar eu twf a’u lles cyffredinol. Cefnogir hyn gan Kiuru et al. (2019) sydd yn awgrymu bod gallu plant a phobol ifanc i addasu i newidiadau yn medru cael effaith cadarnhaol ar eu cyraeddiadau academaidd ac iechyd meddwl yn ystod eu hamser yn yr ysgol.

Dywed Nursery Story (2021) fod gweithwyr blynyddoedd cynnar yn hynod o gymwynasgar o ran cynorthwyo plant a’u theuluoedd wrth iddynt addasu i newidiadau. Yn wahanol i blant hun, mae’n debygol na fydd plant o fewn y cyfnod sylfaen yn gallu mynegi eu pryderon a’u gorbryder, felly mae’n hanfodol i weithwyr gofal plant fod yn ymwybodol o bwysigrwydd ei rôl yn benodol yn ystod y broses bontio. Mae Nursery Story (2021) yn amlygu pwysigrwydd datblygu perthynas sefydlog gydag athro/athrawes neu weithiwr allweddol i helpu hwyluso’r broses bontio trwy leihau pryder i’r plentyn a’i deulu. Dylai gweithwyr allweddol sicrhau eu bod yn cyfatebu’n rheolaidd gyda phlant ai theuluoedd er mwyn sicrhau ei fod yn teimlo'n fwy cysurus yn ystod yr adeg bontio. Mae teuluoedd a gofalwyr blant hefyd yn gweld ar adeg bontio yn anodd, felly mae gweithwyr sydd yn medru cyfathrebu’n broffesiynol yn aml, yn helpu lleihau'r straen yn ystofdyr adeg yma.

Yr Ymennydd
Yn ôl first things first (2023) mae’r ymennydd yn datblygu mwyaf o’r ddiwrnod enedigaeth plentyn hyd at bump oed. Mae datblygu’r ymennydd yn ystod y blynyddoedd cyntaf o fywyd plentyn yn holl bwysig gan fod yn dylanwadu ar allu plentyn i ddysgu a llwyddo yn yr ysgol ac yn gyffredinol dywed First things first (2023). Mae profiadau plentyn yn ystod y blynyddoedd cyntaf o’i fywyd yn cyfrannu tuag at ddatblygiad yr ymennydd (first things frist 2023). Yn ôl Shankoff a Phillips (2000) a chafodd ei ddyfynnu yn Ronald Lally et al. (2017) pan fydd plentyn yn profi profiadau perthynas positif, mae hyn yn galluogi i’r ymennydd i ddatblygu ymdeimladau ac emosiynau tuag at ofalwyr. Mae perthnasoedd positif yn helpu plant i reoleiddio eu hymatebion, lefelau straen a ffocysu ar ddysgu. Mae rhyngweithio cadarnhaol gydag oedolion hefyd yn dylanwadu ar ddatblygiad emosiynol plentyn (Shankoff a Phillips 2000) yn (Ronald Lally et al. 2017). Dylai gweithwyr blynyddoedd cynnar fod yn ymwybodol o hyn wrth iddynt ryngweithio gyda phlant sydd yn delio gyda thrawsnewidiadau am y tro cyntaf. Yn aml mae plant yn derbyn ei throsglwyddiad cyntaf yn ystod ei amser bontio yn yr ysgol felly maen holl bwysig fod gweithwyr yn dangos proffesiynoldeb wrth ddangos agwedd, bositif, a chreu amgylchedd cartrefol i'r blant yma.

Anghenion y plentyn- damcaniaeth ddatblygu, diogelwch, perthnasoedd
Yn ôl Cyngor gwasanaethau cymdeithasol yr Alban (2017) mae perthynas positif rhwng plentyn a’i rieni/gofalwyr yn cael ei adnabod fel ymlyniad, ac mae’n un o’r elfennau pwysicaf yn natblygiad plentyn. Mae hyn yn hynod o wir o ran twf yr ymennydd yn ogystal â datblygiad deallusrwydd cymdeithasol ac emosiynol (Cyngor gwasanaethau cymdeithasol yr Alban 2017). Y person cyntaf i gynnig theori ymlyniad oedd y seicolegydd Prydeinig John Bowlby. Mae damcaniaeth Bowlby yn disgrifio ymlyniad fel cysylltiad seicolegol parhaol rhwng bodau dynol (Cherry 2023). Credai Bowlby y gall perthnasoedd cynnar rhwng plentyn â’u gofalwyr gael effaith hirdymor gadarnhaol drwy gydol eu bywydau (Cherry 2023). Credai Bowlby mai datblygiad ymlyniad plentyn yn bwysicaf yn ystod y ddwy flynedd a hanner gyntaf ei fywyd, ac awgrymodd y gallai fod yn rhy hwyr os nad yw ymlyniad yn cael ei ffurfio o fewn yr amser hwn (Cherry 2023).
Creda Bowlby y gallai babanod ddatblygu cysylltiadau tebyg ag eraill, er bod mamau yn aml yn cael eu hystyried yn y rôl hon fel y prif ofalwyr a ffigurau ymlyniad. Mae sefydlu’r cwlwm ymlyniad yn darparu maeth, diogelwch a chysur, a gall plant ei ddefnyddio fel fframwaith i ddatblygu eu dealltwriaeth o’r amgylchedd, pobl eraill, a nhw eu hunain meddai Bowlby yn Cherry (2023).

Creda Bowlby bod babanod wedi'u geni gydag awydd naturiol i ffurfio perthynas â’u gofalwyr. Mae’n esbonio y gall ansawdd a diogelwch y perthnasoedd hyn effeithio ar allu unigolyn i ffurfio ymlyniadau yn y dyfodol (Cherry 2023). Mae astudiaethau’n dangos y gall yr anallu i ffurfio bondiau sefydlog yn ystod plentyndod gael effaith andwyol ar ymddygiad yn ddiweddarach yn ystod plentyndod ac yn y dyfodol meddai Cherry (2023). Creda Cherry (2023) bod plant sy’n profi ymlyniadau sefydlog a sicr yn mynd ymlaen i gael fwy o hunan-barch a mwy o annibyniaeth fel oedolion. Yn ogystal, mae'r plant hyn fel arfer yn dangos lefel uwch o annibyniaeth, perfformiad academaidd, rhyngweithio cymdeithasol cadarnhaol a lefelau is o bryder (Cherry 2023).

Yn ôl Materion y Blynyddoedd Cynnar (2023) mae penaethiaid, athrawon ag unrhyw weithwyr gofal plant eraill yn chwarae rhan allweddol er mwyn sicrhau trosglwyddiad esmwyth i blant o fewn eu lleoliad. Mae birth to five matters (dim dyddiad) yn esbonio mai un o gyfrifoldebau penodol person allweddol yw sefydlu a chynnal perthynas positif â phlant a'u teuluoedd. Mae’n hollbwysig bod rhieni/gofalwyr yn teimlo’n gysurus i ddatgelu manylion hanfodol gyda gweithiwr allweddol, er enghraifft, diddordebau a theimladau ei phlentyn ag unrhyw wybodaeth bwysig a fydd yn berthnasol (Birth to five matters, dim dyddiad). Yn ôl City guilds (2019) mae cyfathrebu effeithiol rhwng teuluoedd a gweithwyr allweddol yn hanfodol er mwyn sicrhau bod anghenion y plentyn yn cael eu diwallu. Mae erthygl tri o Gonfensiwn y Cenhedloedd Unedig ar Hawliau’r Plentyn (CCUHP) yn nodi bod hi’n ofynnol i oedolion wneud yr hyn sydd orau i’r plentyn, gan gynnwys diwallu eu hanghenion ac ystyried eu buddiannau wrth wneud penderfyniadau sy’n effeithio arnynt (Comisiynydd Plant a Phobol ifanc yr Alban, 2006-2023).

Rôl yr oedolyn
Yn ôl O’Connor (2007) gall plant reoli’r emosiynau sy’n cyd-fynd â newidiadau yn effeithiol, os oes gan eu hamgylchedd newydd brotocol croesawgar dda. Mae angen i benaethiaid, athrawon ac aelodau eraill o staff y blynyddoedd cynnar roi blaenoriaeth i bontio er mwyn dangos eu bod yn deall ei phwysigrwydd. Os yw’r cyfnod pontio yn cael ei flaenoriaethu gan staff, mae’n caniatáu iddynt ddiwallu anghenion plant, cynllunio ymweliadau cartref a dyddiau croesawgar er mwyn chwrdd â theuluoedd newydd a rhannu unrhyw wybodaeth ddefnyddiol (O’Connor 2007). Er mwyn darparu cyfnod pontio llwyddiannus mae O’Connor (2007) yn awgrymu fod angen ymarferwyr sy’n rhoi’r amser priodol i blant ai theuluoedd i ymgyfarwyddo â’r cysyniad o symud ymlaen, i’w drafod gyda nhw ac i gynnig cymorth pan fo angen. Mae O’Connor (2007) sylw bwysleisio rai o’r ffactorau allweddol sy’n chwarae rhan bwysig wrth lyfnhau’r pontio, enghraifft wych o hyn yw ymweliadau cartref. Awgryma O’Connor (2007)  bod ymweliadau cartref yn ffordd wych o gyflwyno aelodau newydd o staff i blant a’u teuluoedd yng nghysur eu hamgylchedd eu hun. Yn ddelfrydol, gwneir ymweliadau cartref gan weithiwr allweddol, er mwyn sicrhau fod y plentyn yn cael y cyfle i ymgyfarwyddo, creu perthynas a ffurfio ymlyniad cyn mynychu'r lleoliad am y tro cyntaf. Cyfrifoldeb y gweithiwr allweddol yw groesawi’r plentyn a’i deulu wrth gyrraedd yr ysgol gan dyma’r cysylltiad rhwng y cartref a’r lleoliad meddai O’Connor (2007). Mae Birth to five matters (dim dyddiad) yn datgan bod yr her o gynnal dilyniant i blant yn eu lleoliad newydd yn cael ei hwyluso gan ymarferwyr sy’n cynnig croeso cynnes, amgylchedd meithringar ac agwedd bositif tuag at waith. Mae gweithwyr allweddol plentyn yn gwasanaethu cyswllt hollbwysig rhwng y teulu a’r amgylchedd newydd, gan gynnig cysur tra hefyd yn adeiladu ymlyniad cryf, parhaol gyda phlant a’u teuluoedd (birth to five matters dim dyddiad). Mae O’Connor (2007) yn amlygu ar bwysigrwydd ddiwrnodau croesawgar fel ffactor allweddol arall i sicrhau trosglwyddiad esmwyth, awgrymir y bydd sesiynau galw heibio anstrwythuredig rheolaidd gyda rhiant/gofalwyr yn helpu plant i ymgyfarwyddo â’r amgylchedd newydd ac aelodau staff.

Yn ôl Child Mind Institute (2023) mae plant yn aml yn gweld hi’n anodd addasu i newidiadau, sydd yn gallu arwain at ymddygiadau negyddol fel strancio a swnian. Mae’n bosibl y bydd plant ag anawsterau datblygiadol ac emosiynol gweld adegau trosglwyddiadau yn arbennig o anodd (Child Mind Institute 2023). Gall rhieni a gofalwyr gefnogi eu plant trwy gyflwyno tasgau amrywiol y gellir eu cwblhau cyn y cyfnod pontio er mwyn llyfnhau’r broses. Awgryma Child Mind Institute (2023) bod sefydlu patrymau ar gyfer pontio dyddiol yn un dull sylfaenol y gall rhieni ei ddefnyddio er mwyn paratoi eu plentyn ar gyfer y trawsnewidiadau lluosog sy’n digwydd yn ystod yr ysgol. Gall datblygu trefn feunyddiol fod o fudd i blant o bob oed a bydd yn eu helpu i ymdopi ag agweddau fel gwaith ysgol, paratoi ar gyfer yr ysgol a mynd i'r gwely, meddai Child Mind Institute (2023). Dull arall a allai gael effaith sylweddol yw gosod amseroedd i weithgareddau. Anogir rhieni i roi cipolwg o ddigwyddiadau’r dydd i’w plant bob bore, trwy hysbysu eu plant o amseriad y camau gweithredu angenrheidiol ar gyfer pob cyfnod pontio cyn iddo ddigwydd. Yn ogystal, gall rhieni ddarparu trac cerddoriaeth ar gyfer pob cyfnod pontio, fel yr hyn a wneir yn yr ysgol, gall hyn helpu eu plant i ddod i’r arfer â'r nifer o newidiadau sy'n digwydd yn ystod eu diwrnod yn yr ysgol (Child Mind Institute 2023). Gall rhieni ddefnyddio amserlenni gweledol, siartiau a lluniau i helpu plant ag anghenion dysgu ychwanegol, trwy eu paratoi ar gyfer y newidiadau a'r amgylchedd newydd. Gall cynnig amser a sylw i siarad am drawsnewidiadau gyda phob plentyn helpu’r broses i fynd yn esmwyth. (Sefydliad Meddwl Plant 2023).

Partneriaeth 
Mae Gov.uk (no date) yn nodi bod ymchwil yn dangos mai’r elfen fwyaf hanfodol i alluogi plant i lwyddo yw cynnwys eu rhieni a’u gofalwyr yn eu haddysg. Yn ôl y gynghrair blynyddoedd cynnar (2003-2019) un o gydrannau allweddol y cyfnod sylfaen yw cydweithio â rhieni/gofalwyr. Trwy drafod â rhieni am eu profiadau cynnar, gall ymarferwyr gefnogi rhieni trwy annog twf addysgol i’w plant gartref a chynllunio ar gyfer y dysgu gorau posibl yn y lleoliad (Cynghrair blynyddoedd cynnar 2003-2019). Mae birth to five matters (dim dyddiad) yn datgan mae canlyniadau buddiol yn digwydd pan mae ymarferwyr a theuluoedd yn cydweithio’n effeithiol i greu strategaethau ar gyfer cefnogi plant gartref ac o fewn y dosbarth. Mae cydweithio’n effeithiol yn gwarantu gwybodaeth fanwl am anghenion plentyn, gan arwain at ddarpariaeth briodol o fewn y lleoliad a’r potensial ar gyfer addysg well yn y cartref. Mae cysylltiadau teulu-ysgol yn hanfodol i bontio'r bwlch rhwng y cartref a'r ysgol meddai Tobin (2022). Trwy weithio'n effeithiol gyda rhieni, trwy gyfathrebu'n rheolaidd, gall athrawon ac ymarferwyr blynyddoedd cynnar helpu plant i ddysgu ac ymgysylltu trwy gydol eu blynyddoedd ysgol. Mae perthynas gadarnhaol rhwng rhieni ac athrawon yn cyfrannu at bontio llwyddiannus (Tobin 2022).

Ymyriadau
Mae strategaethau ymyrryd yn cyfeirio at y dulliau a ddefnyddir ar gyfer rhaglen addysgu wedi’i thargedu, a gyflwynir fel arfer mewn grwpiau bach neu sesiynau un-i-un meddai Summers (2023). Mae Summers (2023) yn nodi bod ymyriadau wedi’u cynllunio i gau bylchau dysgu drwy dargedu bylchau penodol yn dysgu myfyrwyr. Mae ymyriadau ysgol yn chwarae rhan hanfodol mewn cynyddu llwyddiant myfyrwyr, hyrwyddo llesiant a galluogi pob myfyriwr i gyrraedd ei lawn botensial, boed hynny trwy addysgu, mentora, cwnsela neu raglennu eraill. Mae ymyriadau wedi’u cynllunio i wella perfformiad academaidd a datblygu sgiliau cymdeithasol ac emosiynol gwerthfawr (Summers 2023).
Dywed Radner et al. (2023) bod rhyngweithio datblygiad plentyndod cynnar yn holl bwysig o ran helpu rhieni neu ofalwyr i ryngweithio â phlant ifanc mewn ffordd sy’n ymatebol, yn ymgysylltu’n emosiynol ac yn ysgogol yn wybyddol. Mae Radner et al. (2023) yn awgrymu y gall ymyriadau plentyndod cynnar ddatblygu gwybodaeth, agweddau, credoau ac ymddygiadau plentyn gan arwain at well datblygiad seicogymdeithasol, echddygol a gwybyddol. O ran ymyriadau yn ystod cyfnodau pontio, gall ysgolion ddarparu pecyn croeso i rieni a phlant megis sesiynau ymgartrefu ac ymweliadau agored â’r lleoliad. Os oes gan blentyn anghenion dysgu ychwanegol gall lleoliadau gyflwyno therapydd un-i-un, therapydd lleferydd ac iaith ac aelodau eraill o staff sy’n delio ag anghenion dysgu ychwanegol.

Canlyniadau Arfaethedig 
Yn ôl Ysgolion Meddwl Iach (dim dyddiad) mae rhieni a gofalwyr yn aml yn chwarae’r rhan bwysicaf o ran sicrhau bod trosglwyddiad plentyn neu berson ifanc i ysgol newydd yn llwyddiannus. Dyma ychydig o bethau y gall rhieni, gofalwyr ac athrawon eu gwneud er mwyn penderfynu a yw plentyn wedi profi cyfnod pontio llwyddiannus ai peidio-

• Gwirio gyda'r plentyn/person ifanc i weld pa mor dda y mae'n addasu i'w hysgol newydd – nid yn unig o ran ei berfformiad academaidd ond o ran ei les cyffredinol. ·
• Cadw golwg ar sut maen nhw'n cymdeithasu – gweld a ydyn nhw'n gwneud ffrindiau ac yn cymryd rhan mewn grwpiau cyfoedion cadarnhaol.

Os yw plentyn wedi profi trosglwyddiad llwyddiannus, mae'n debygol ei fod yn hapus o fewn y lleoliad. Mae Erasmus (2021) yn nodi bod arwyddion o hapusrwydd o fewn plant yn cynnwys y canlynol-
• Mae ganddynt gysylltiad â phobl eraill, gan gynnwys athrawon a phlant eraill o fewn y lleoliad.
• Maent yn annibynnol
• Maent yn ymdopi'n dda yn yr ysgol
• Maent yn ffurfio cysylltiadau cadarnhaol newydd yn hawdd

Yn ôl Nursery Story (2021) Os yw plentyn yn cael profiad pontio da, efallai y bydd yn fwy tebygol o ffurfio ymlyniad. Mae ymlyniad yn gysylltiad emosiynol y mae plentyn yn ei wneud â rhywun sy’n gofalu amdano, fel rhiant, gofalwr neu ymarferydd blynyddoedd cynnar. Mae plentyn sy'n hapus yn y lleoliad yn fwy tebygol o ffurfio perthynas dda gyda'i weithiwr allweddol. Mae plant sydd ag ymlyniadau cryf yn dod ymlaen yn dda ag eraill ac yn ei chael yn haws gwneud ffrindiau. Maent yn fwy hyderus yn eu gallu i ddysgu a chymryd rhan mewn gweithgareddau (Nursery Story 2021).

Unwaith y bydd plentyn yn dangos ei fod ef neu hi wedi setlo, mae ei bontio wedi'i chwblhau. Daw hyn i'r golwg pan fydd gweithwyr y blynyddoedd cynnar yn sylwi fod ef neu hi yn chwarae'n hapus yn annibynnol neu'n hyderus gyda phobl eraill. Pan fydd plentyn yn dangos cynnydd mewn hyder er enghraifft yn llai dibynnol ar ei ofalwr am gysur, mae hyn yn dangos bod y plentyn wedi datblygu ymdeimlad o berthyn a diogelwch o fewn yr amgylchedd. Bydd y plentyn yn dechrau ffurfio perthnasoedd newydd ag aelodau eraill o staff a phlant o fewn y lleoliad, trwy ryngweithio’n hyderus gydag eraill. Bydd y plentyn i weld yn chwarae’n hapus gyda phlant arall o fewn yr ysgol. Bydd ef neu hi yn cymdeithasu’n hyderus gydag eraill boed y rhain yn aelodau o staff neu blant arall.
Pan fydd plentyn yn dechrau deall ei amgylchedd ac yn dechrau dangos arwyddion ei fod yn gyfforddus er enghraifft wrth chwarae’n rhydd a gydag eraill. Bydd y plentyn yn teimlo’n fwy cysurus wrth ymgymryd mewn pethau newydd. Mae ef neu hi yn dechrau datblygu synnwyr ohono'i hun. Mae plentyn sydd wedi ymgartrefu yn dangos ei fod ef neu hi yn ymateb, yn gyson, yn synhwyrus, yn aeddfed yn emosiynol, yn hapus, yn ddiogel ac yn gallu archwilio ei amgylchedd yn annibynnol.

